पाएं अपने शहर की ताज़ा ख़बरें और फ्री ई-पेपरडाउनलोड करें
गांव लखन कलां निवासी एक युवक ने थाना सिटी पुलिस को कपूरथला निवासी एक दंपति पर धोखे से उसके बैंक खाते से 28 हजार रुपए गायब करने और फाइनांस कंपनी का जाली कार्ड बनाने का आरोप लगाया है। एसएचओ रघबीर सिंह ने संपर्क करने पर कहा है कि शिकायत आई है। जांच के बाद कार्रवाई की जाएगी। गांव लखन कलां निवासी राजिंद्र कुमार पुत्र अवतार मसीह ने बताया कि कपूरथला के गुरु नानक नगर में साहिल नाम से सैलून चलाता है। हैप्पी नाम का एक लड़का उसके पास काम करता है। उसने उसकी जान-पहचान एक दंपति से करवाई कि उक्त दंपति लोगों को आसान किश्तों पर सामान लेकर देता है। इस दौरान बैड लेने की बात शुरू हुई तो उसने कहा कि वह पारिवारिक सदस्यों से पूछ कर बैड लेने संबंधी बात करेगा। दंपति ने सेल्फ पर पड़ा फोन उठा लिया और उसे बातों में उलझा लिया। फिर धोखे से उसकी फोटो और फोन से ओटीपी नंबर हासिल कर उसके बैंक खाते से 28 हजार रुपए गायब कर लिए। उसके जाली हस्ताक्षर कर कार्ड भी बनवा लिया। जब उसे फाइनांस कंपनी से पता चला कि उसके क्रैडिट कार्ड से सामान खरीदा जा रहा है। तब उसने बैंक खाता चेक किया तो पता चला कि 28 हजार रुपए निकलवा लिए हैं। एसएचओ रघबीर सिंह ने कहा कि शिकायत की जांच की जा रही है। जल्द मामला दर्ज किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn